মাইক্রোসফট কর্পোরেশন
মাইক্রোসফট কর্পোরেশন () যুক্তরাষ্ট্র ভিত্তিক একটি কম্পিউটার প্রযুক্তি প্রতিষ্ঠান। এটি বিভিন্ন কম্পিউটার ডিভাইসের জন্য সফটওয়্যার তৈরি, লাইসেন্স দেওয়া এবং পৃষ্টপোষকতা করে থাকে। এটির সদর দপ্তর যুক্তরাষ্ট্রের ওয়াশিংটন অঙ্গরাজ্যের রেডমন্ড শহরে অবস্থিত। এদের সবচেয়ে জনপ্রিয় সফটওয়্যারগুলো হল মাইক্রোসফট উইন্ডোজ অপারেটিং সিস্টেম এবং মাইক্রোসফট অফিস। ১৯৭৫ সালের ৪ এপ্রিল মাইক্রোসফট প্রতিষ্ঠিত হয়।
ব্লেইজ (চিত্র)
ব্লেইজ হলো মাইক্রোসফট উইন্ডোজ এক্সপি-এর ডিফল্ট কম্পিউটার ওয়ালপেপার। এটি নেওয়া হয়েছে মার্কিন যুক্তরাষ্ট্রের ক্যালিফোর্নিয়া রাজ্যের সোনোমা কাউন্টির নাপাভ্যালির একটি প্রাকৃতিক ভূচিত্র থেকে। স্থির চিত্রটিতে উপত্যকার সবুজ ঘাস ও আকাশের নীল ও সাদা মেঘের একটি আশ্চার্য মিল রয়েছে। ডাচ ও পর্তুগীজ সংস্করণের উইন্ডোজ এক্সপিতে ওয়ালপেপারটির নামকরণ করা হয়েছে আয়ারল্যান্ড ও আলেনতেজো, যদিও চিত্রটি মার্কিন যুক্তরাষ্ট্র থেকে ধারণ করা হয়েছিল। আলোকচিত্রটি সবচেয়ে বেশি দামে বিক্রি হওয়া আলোকচিত্রের মধ্যে দ্বিতীয় স্থানে রয়েছে বলে ধারণা করা হয় যদিও মাইক্রোসফট ও ওরিয়ার একটি চুক্তি করেন যে কেউ এটির প্রকৃত মূল প্রকাশ করতে পারবেন না।